**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

Na temelju članka 96. stavka 3. Zakona o prostornom uređenju („Narodne novine“, broj 153/13., 65/17., 114/18., 39/19. i 98/19.) i Zaključka općinskog načelnika Općine Sveti Juraj na Bregu, KLASA:350-02/22-01/02, URBROJ:2109/16-01-22-65 od 29.11.2022., objavljuje se

**JAVNA RASPRAVA**

**o prijedlogu III. izmjena i dopuna Prostornog plana uređenja Općine Sveti Juraj na Bregu –**

**ciljane izmjene i dopune**

1. Javna rasprava će trajati **od** **12.12.2022. do 23.12.2022.**
2. Javni uvid u elaborat za javnu raspravu Prijedloga III. izmjena i dopuna Prostornog plana uređenja Općine Sveti Juraj na Bregu – ciljane izmjene i dopune, moći će se izvršiti za vrijeme trajanja javne rasprave u **prostorijama Općine** **Sveti Juraj na Bregu, Pleškovec 29, 40311 Lopatinec, svakog radnog dana u uredovno radno vrijeme**, te na mrežnim stranicama Općine Sveti Juraj na Bregu, (https://www.svetijurajnabregu.hr/), kao i na mrežnim stranicama stručnog izrađivača (http://urbia.hr/).
3. Prijedlog izmjene i dopune Odluke o donošenju Prostornog plana uređenja Općine Sveti Juraj na Bregu („Službeni glasnik Međimurske županije“, broj 4/06., 10/15., 20/19., 2/20. - pročišćeni tekst) sadržan je u elaboratu Prijedloga za javnu raspravu.
4. Javno izlaganje Prijedloga III. izmjena i dopuna Prostornog plana uređenja Općine Sveti Juraj na Bregu – ciljane izmjene i dopune organizirat će se u prostorijama Općine Sveti Juraj na Bregu, Pleškovec 29, 40311 Lopatinec dana **15.12.2022. u 13:00 sati**.
5. Primjedbe i prijedlozi na Prijedlog III. izmjena i dopuna Prostornog plana uređenja Općine Sveti Juraj na Bregu – ciljane izmjene i dopune sudionici mogu davati tijekom javne rasprave, zaključno sa 23.12.2022. godine i to:
   * postavljanjem pitanja tijekom javnog izlaganja o predloženim rješenjima
   * davanjem prijedloga i primjedbi u zapisnik za vrijeme izlaganja
   * upućivanjem pisanih prijedloga i primjedbi Nositelju izrade Izmjena i dopuna Plana - Jedinstvenom upravnom odjelu Općine Sveti Juraj na Bregu, na adresu iz točke 2.
6. Podnositelji trebaju na podnesku navesti adresu za dostavu odgovora.
7. Prijedlozi i primjedbe koje nisu dostavljene u roku ili nisu čitljivo napisani, ne mogu se uzeti u obzir u pripremi Izvješća o javnoj raspravi.

KLASA: 350-02/22-01/02

URBROJ:2109/16-01-22-66

Pleškovec, 30. studenoga 2022.

**OPĆINSKI NAČELNIK**

Anđelko Nagrajsalović, bacc.ing.comp.